Diari Oficial de la Generalitat Valenciana


Sumari del DOGV 10040, del 12-12-2024 (2024/13788)

RESOLUCIÓ de 9 de desembre de 2024, de la Direcció General de Relacions amb Les Corts, per la qual es publica la primera pròrroga del conveni marc de col·laboració entre la Generalitat, a través de la Ciutat de les Arts i les Ciències, l'Institut d'Investigació Sanitària La Fe (IIS La Fe) i la Fundació Oceanogràfic de la Comunitat Valenciana per a la investigació amb animals aquàtics.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10355

Data del DOGV
:   12-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/13928

CVE
:   VGCQ-F-9484-80627

Data del document
:   09-12-2024

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * Ciutat de les Arts i de les Ciències, SAU
    * Institut d'Investigació Sanitària la Fe
    * cooperació administrativa

La Generalitat, a través de la Ciutat de les Arts i les Ciències SAU, l'Institut d'Investigació Sanitària La Fe (IIS La Fe) i la Fundació Oceanogràfic de la Comunitat Valenciana han subscrit, prèvia tramitació reglamentària, els dies 8, 15 i 10 de maig de 2024, respectivament, la primera pròrroga del conveni marc de col·laboració per a la investigació amb animals aquàtics, per la qual cosa conforme amb el que es preveu en l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 29 de novembre de 2024 i número 1087/2024, procedix la publicació en el *Diari Oficial de la Generalitat Valenciana*  d’aquest conveni, que figura annex a esta resolució.

València, 9 de desembre de 2023

Director general de Relacions amb Les Corts

Jorge Bellver Casaña

*1a Pròrroga del Conveni marc de col·laboració el IIS La Fe, Ciutat de les Arts i les Ciències, SAU, i la Fundació Oceanogràfic de la Comunitat Valenciana per a la investigació amb animals aquàtics*

A València, a data de firma electrònica

Reunits

D'una part, l'Institut d'Investigació Sanitària La Fe «Fundació per a la Investigació de l'Hospital Universitari i Politècnic La Fe de la Comunitat Valenciana» amb domicili en av. Fernando Abril Martorell, 106, Hospital La Fe, Torre A, planta 7, CP 46905 València i CIF G-97067557 representat per Ainhoa Genovés Martínez en la seua qualitat de directora gerent, en virtut de l'acord del patronat ratificat en data 10 de novembre de 2022 i en la seua posterior elevació a escriptura pública el 17 de novembre de 2022, davant el notari de València Luis Calabuig Leyva, amb número de protocol 4.662. D'ara en avant, IIS La Fe.

D'una altra part, Ana María Ortells Miralles, actuant en nom i representació de Ciutat de les Arts i de les Ciències, SAU, en la seua qualitat de directora general, segons consta en escriptura atorgada al seu favor, el 27 de setembre de 2023, davant el notari de l'Il·lustre Col·legi de València, Juan Bover Beleguer, núm. 1.725 del seu protocol; entitat domiciliada a València, avinguda del Professor López Piñero (Historiador de la Medicina), núm. 7 CP 46510 i proveïda de NIF número I49826809. D'ara en avant, CACSA

I d'una altra part, Leocadia García Bartual, actuant en nom i representació de Fundació Oceanogràfic de la Comunitat Valenciana, en la seua qualitat de gerent, segons consta en escriptura de nomenament de gerent i apoderament atorgat al seu favor el 9 de maig de 2015, davant el notari de València Alejandro Cervera Taulet sota el número 1602 del seu protocol, amb domicili social a València, Gran Via Marqués del Túria, 19, i proveïda de NIF número B-98725252. D'ara en avant la Fundació.

Intervenen tots dos representants en funció dels seus respectius càrrecs i en virtut de les competències que tenen atribuïdes, reconeixent-se mútuament amb plena capacitat jurídica per a formalitzar la present pròrroga del conveni de col·laboració de data 1 de juny de 2022 i a este efecte,

Manifesten

I. Que les parts van firmar un conveni de col·laboració de data 1 de juny de 2022 per a la investigació d'animals aquàtics i particularment en relació amb el desenrotllament i optimització de les tècniques de diagnòstic per imatge i teràpia en animals aquàtics.

II. Que conforme a l'estipulació 4a de l'esmentat conveni, el termini de duració del mateix estava previst durant dos anys des de l'1 de juny de 2022, no obstant això, les parts van convindre la possibilitat de pròrroga mitjançant acord exprés per períodes anuals fins a un màxim de dos anys addicionals.

III. Que és intenció de les parts formalitzar la primera pròrroga del conveni, la qual cosa fan efectiu mitjançant el present document, sobre la base dels següents

ACORDS

*Primer*

Les parts acorden la 1a pròrroga del conveni de col·laboració de data 1 de juny de 2022, des de l'1 de juny de 2024 fins al 31 de maig de 2025, tots dos inclusivament.

La present pròrroga no comportarà cap desemborsament ni cost econòmic per a CACSA en la seua aplicació, execució i desenrotllament, i en tot cas, serà atés amb els seus propis mitjans personals i materials.

*Segon*

Les parts acorden que es manté la vigència de tots aquells acords arreplegats en el citat conveni de data 1 de juny de 2022 que no contradiguen l'exposat en el present document.

I en prova de conformitat amb l'assenyalat anteriorment, totes dues parts subscriuen la 1a pròrroga del conveni, firmant digitalment.

Ainhoa Genovés Martínez

Institut d'Investigació Sanitària La Fe «Fundació per a la Investigació de l'Hospital Universitari i Politècnic La Fe de la Comunitat Valenciana»

15 de maig de 2024

Ana María Ortells Miralles

Ciutat de les Arts i de les Ciències, SAU

8 de maig de 2024

Leocadia García Bartual

Fundació Oceanogràfic de la Comunitat Valenciana

10 de maig de 2024